Charles Harold Dodd
Store norske leksikon,Religion og filosofi,Religioner og livssyn,Kristendom,Kristendommens historie
Charles Harold Dodd var en britisk teolog, utdannet ved Oxford. Han var prest i den kongregasjonalistiske kirke fra 1912 til 1919, professor i Manchester fra 1930 og i Cambridge fra 1935 til 1949.
Dodd var forfatter av en rekke bøker om nytestamentlige emner, blant annet The Bible and the Greeks (1935), Parables of the Kingdom (1935), The Apostolic Preaching (1936), History and the Gospel (1937), The Interpretation of the Fourth Gospel (1953), According to the Scriptures (1953) og Historical Tradition in the Fourth Gospel (1963). Han skrev også flere populærteologiske verker, blant annet The Founder of Christianity (1970). Dodd var formann for den gruppen som utarbeidet The New English Bible (1970).Han ble æresdoktor ved Universitetet i Oslo i 1946. Les mer i Store norske leksikon kongregasjonalisme kristendommens historie kristendom teologi